  Майя Бывальцева 19-тӥ шуркынмонэ «Вкусы Росси» нырысетӥ йӧскалык вожвылъяськонын калыкен куара сётон кутскиз. Удмуртиысь конкурсэ пыриськись сиёнъёс пӧлысь нырысетӥ нуналаз тужгес трос куара люказ перепеч. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Куара сётон вожвылъяськонлэн  2-тӥ толсурозь мыноз Котькуд мылкыд карись куинь пол куаразэ сётыны быгатэ. Тодэ вайытом, Удмуртиысь конкурсэ 13 куриськонъёс келямын вал, укмысэз соос пӧлысь вожвылъяськонэ сюризы. Со ӵынатэм дуно чорыг, сыр, пельнянь, пастила, бакчи сиёнъёслэсь чипсы, минерал ву, перепеч, чечы. Ватсалом, Удмуртиысь нимысьтыз ужпумъёсъя (спецназ) «Кречет» отрядысь ожчиос нюлэскын тылскем вылын перепеч пыжизы.  Тегъёс: Мерлык Удмуртия Россия вожвылъяськон сиён-юонъёс  